James Chiengjiek

James Nyang Chiengjiek  (født 1987 eller 1988 i Bentiu i Sudan) er en friidrettsutøver fra Sør-Sudan, som bor og trener i Kenya, og som er tatt ut til å delta på det olympiske flyktninglaget ved sommer-OL 2016.

 Bakgrunn 
Hans far ble drept i 1999, under den andre borgerkrigen i Sudan.IOC - Refugee Olympic Team, besøkt 6. august 2016. 13 år gammel rømte han til Kenya som flyktning for å unngå å bli barnesoldat.UNHCR - These 10 refugees will compete at the 2016 Olympics in Rio, besøkt 6. august 2016. Han endte opp i flyktningleiren i Kakuma i 2002, og i desember 2014 fikk han offisielt status som flyktning.

 Idrettskarriere 
Han begynte med løping da han gikk på skole i Kenya, men trente ofte uten sko, og ble ofte skadet. I 2013 ble han tatt ut til å delta i Tegla Loroupe Peace Foundation, et program for flyktninger fra flyktningleiren i Kakuma, som drives av tidligere verdensrekordholder i maraton, Tegla Loroupe. 

Den 3. juni ble han tatt ut til å delta på det olympiske flyktninglaget ved sommer-OL 2016, og skal delta på 400 meter.IOC - Refugee Olympic Team to Shine Spotlight On Worldwide Refugee Crisis, besøkt 6. august 2016.

 Referanser 

 Eksterne lenker 


Kategori:Deltakere for det olympiske flyktninglaget under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for det olympiske flyktninglaget under Sommer-OL 2020
Kategori:Friidrettsutøvere under Sommer-OL 2020
Kategori:Kenyanske sprintere
Kategori:Sørsudanske sprintere
Kategori:Fødsler i 1992